הוועדה המיוחדת לפניות הציבור, כנסת 18, פרוטוקול מספר 17, 2009-07-21 10:00

אורי מקלב: אני פותח את הישיבה.

אורי מקלב: אנחנו כדרכנו נעשה סבב היכרות.

אורי מקלב: (סבב היכרות) נתחיל עם הפונים.

אורי מקלב: אנחנו מדברים על כביש 38 שער הגיא בית שמש.

שמואל גרינברג: כביש 38 הוא בעצם קטע כביש משער הגיא בואכה קריית גת בית גוברין.

שמואל גרינברג: כביש ארוך שמשמש כמובן את בית שמש ואת כל ישובי מטה יהודה שבאזור.

שמואל גרינברג: כביש ציר ראשי שתוכנן ונבנה לפני שנים רבות.

אורי מקלב: בבקשה ראש עיריית בית שמש.

30749: יש יציאה מבית שמש לכיוון ירושלים בכביש עוקף.

30749: כביש לא מסודר.

30749: כביש דרך עין כרם דרך צור הדסה.

30749: זה לא דרך המלך.

30749: אבל גם כביש 38 הוא לצערי לא דרך המלך היום.

30749: כביש 38 תוכנן ונבנה כאשר בית שמש היתה עיר עם 25 אלף תושבים.

30749: היום בית שמש נושקת למאה אלף תושבים.

30749: ישובי מטה יהודה בסביבה גדלו והכביש נשאר אותו כביש.

30749: האסונות התרבו.

30749: הכביש הזה הוא בעל נתיב אחד לכל כיוון כשהוא צריך להיות לפחות שני נתיבים לכל כיוון אם לא שלושה בעידן המודרני שבונים כבישים רחבים ויפים, והנה יש לנו כביש 431 איזה כביש, נכון שזה עורק ראשי אבל הכביש הזה הוא לא פחות ראשי.

30749: מעבר לשני נתיבים צריכה להיות הפרדה לכל אורך הכביש בשני כיווני הנסיעה.

30749: הכביש הזה הוא חשוך מאוד בלילה.

30749: אין תאורה.

30749: זה דוגמה של כביש שצריך להיות מואר.

30749: ואסונות רבים ותאונות רבות ומיותרות קרו בכביש הזה.

30749: בחלקן גם קטלניות.

30749: התאונה זו היתה התאונה שהיתה עכשיו עם 6 הרוגים בכביש הזה.

30749: אני יכול להצביע על כל קטע בכביש הזה יש הרוגים ויש תאונות שקרו.

30749: עכשיו, זה נכון שאנחנו בדיבורים עם משרד התחבורה.

30749: רצינו לקיים פגישה אצל שר התחבורה בעניין הזה.

30749: היו פגישות רבות שהתקיימו.

30749: כולם רוצים לעזור אלא שהעזרה לא מגיעה.

30749: חבר הכנסת הרב גפני העלה שאילתא בכנסת, מספר כנסות כבר כאשר היו מספר שרי תחבורה ובכל תשובה של השאילתא הגיעה שהנה עכשיו בשנה הבאה זה הולך להיות.

30749: ב-2004, ב-2006 וכך הלאה עד עכשיו.

30749: זה היה בתוכנית החומש הקודמת ובתוכנית החומש הבאה.

30749: ואני לא יודע מה הלאה.

30749: מדובר גם על הפרדה מפלסית שאמורה להיות שם לרכבת.

30749: אבל כל הדברים האלה לא קרו.

30749: היתה ישיבה שמהישיבה הזאת יצאנו עם הרגשה טובה שהנה עכשיו הולכים ומקיימים את זה.

30749: אני מבקש לשאול את משרד התחבורה וחברה לאומית לדרכים, מה קרה מאז הפגישה?

30749: הפגישה היתה לפני למעלה מחודשיים, שלושה חודשים.

30749: מה קרה מאז?

30749: דיברו שמיידית, השר נתן הנחייה מיידית לצאת ולהמשיך את התכנון, מיידית לצאת ולפעול לשיפור הכביש.

30749: מה קרה מאז?

30749: אנחנו לא יודעים.

ראיק סאלם: התכנון כבר נמצא, עוד לא אושר בוועדות התכנון השונות.

שמואל גרינברג: מתי התכנון הזה נעשה?

שמואל גרינברג: לפני הפגישה עם השר.

שמואל גרינברג: השר נתן הוראה להמשיך תכנון לכל אורך הכביש, גם לקטעים שלא היו.

אורי מקלב: אתם מדברים על הרחבת הכביש.

אורי מקלב: אין אישור.

מתתיהו חותה: יש לנו הצעות.

מתתיהו חותה: בזימון כזה מהיר זה בדרך כלל מוכיח גם על רצינות וגם על רצון מאוד גבוה לעזור לנו.

מתתיהו חותה: אנחנו מדברים על הזווית של הכביש הזה ממספר היבטים.

מתתיהו חותה: ההיבט הראשון כמובן שזה ההיבט שהכי כואב לכולנו זה הנושא של הפגיעות הקשות שהיו, הרוגים, פצועים, במשך שנים רבות בתוך הכביש הזה.

מתתיהו חותה: אנחנו סיימנו עכשיו לשבת שבעה עם אותן משפחות יקרות.

מתתיהו חותה: זה חצה כמעט את כל העיר כולה.

מתתיהו חותה: מדובר פה במשפחות מאוד גדולות ולכל אחד יש איזשהו קשר לתוך המשפחה הזאת.

מתתיהו חותה: 6 הרוגים ביום אחד זה באמת דבר מאוד קשה.

מתתיהו חותה: הנקודה היא כזו שאנחנו יכולים לדבר על דבר מאוד מאוד חשוב.

מתתיהו חותה: חייבים באמת לצאת עם הצעות אופרטיביות של פעילות מוגברת בנושא הזה.

מתתיהו חותה: אני חייב לומר לכם שפגישה שהיתה פגישה מאוד מאוד מעניינת שהיו נוכחים בה גם שר הבינוי והשיכון וגם שר התחבורה, היו אמירות שברור לנו שזה צריך להיות.

מתתיהו חותה: הכול ברור.

מתתיהו חותה: אבל בעצם כפי שאמר סגני שמוליק דברים לא נעשו וזה מאוד מאוד כואב כי כל יום זה גובה קורבנות.

מתתיהו חותה: עכשיו הדבר הנוסף, מדברים על בית שמש כעיר שעומדת להכיל בקרבה עוד עשרות אלפי תושבים.

מתתיהו חותה: רמת בית שמש ג' שעברה אישור שבוע שעבר ברוב קולות במועצת העיר ועוד כמה וכמה שכונות.

מתתיהו חותה: לא ייתכן שעיר כזו גדולה נשארת עם כניסה כזו עלובה של נתיב אחד שזה באמת דבר שמבייש כל עיר ואם בישראל.

מתתיהו חותה: לכן יש את ההיבטים, קודם כל ההיבטים הכי חשובים של הנושא של הזהירות בדרכים.

מתתיהו חותה: דבר שני ההתפתחות של בית שמש מחייבת עכשיו ומיד את הנושא הזה.

מתתיהו חותה: יש עוד נושא שאמנם הוא זמני אבל גם הוא מכביד מאוד.

מתתיהו חותה: ישנה החלטה של ועדה מחוזית לגבי הנושא הזה של המחצבה.

מתתיהו חותה: להעביר חומרים רבים דרך המחצבה שנמצאת בסמוך למסילת ציון.

מתתיהו חותה: והדברים יעברו גם בכביש 38.

מתתיהו חותה: כלומר מדובר פה על שינוע של טונות רבים של עפר ועודפי עפר מהמחצבה.

מתתיהו חותה: זה יכביד עוד יותר על הכביש.

מתתיהו חותה: מה עוד צריך לעשות?

מתתיהו חותה: החבר'ה בבית שמש ביוזמה עצמאית של אותם צעירים עשו מדבקות בכל העיר.

מתתיהו חותה: שזה באמת מאוד כואב.

מתתיהו חותה: יכולנו לחסוך את זה אם היינו באמת קצת יותר רציניים.

מתתיהו חותה: היה תקציב לכביש הזה.

מתתיהו חותה: הכביש ניטל בלי רשותה של העיר בית שמש.

מתתיהו חותה: העבירו את זה למקומות אחרים.

מתתיהו חותה: וזה מאוד מאוד כואב.

מתתיהו חותה: כי אותו אחד שעשה את הדבר הזה לקח על עצמו אחריות של מותם של אנשים רבים בכביש הזה.

מתתיהו חותה: הייתי רוצה להודות לך שמוליק שבאמת עושה עבודה נפלאה גם כממונה על התחבורה אצלנו בבית שמש.

מתתיהו חותה: באמת מאוד בוער לו הנושא של הכבישים והזהירות בדרכים אבל הכי חשוב זה שאחרי דברי המנכ"ל קצת נשמע את דברי אנשי המקצוע איך הם רואים את הכביש, אם אנחנו ממשיכים להישאר משנת 48 או שבאמת אנחנו משדרגים את העיר הזו.

מתתיהו חותה: תודה רבה.

אורי מקלב: גידול באוכלוסייה מביא לגידול בנפח התנועה.

30749: היום, כבר היום יש עומסי תנועה רבים בכביש.

30749: אנשים שחוזרים מעבודתם הביתה לבית שמש כל יום בשעה 5, 6 ,7 הכביש עמוס.

30749: הפקק מגיע עד למסילת ציון וכמעט עד לשער הגיא.

30749: חסר עוד מאה רכבים כדי שזה יחסום גם את כביש 1 עורק התנועה הראשי.

מתתיהו חותה: אני נמצא קצת פחות משלוש שנים בעיר בית שמש.

מתתיהו חותה: אחת התאונות האחרונות שבה היו 5 הרוגים הוגשו כתבי אישום לבית המשפט.

מתתיהו חותה: אני לא חסיד להעביר את המהלכים לבתי המשפט הפליליים.

מתתיהו חותה: אני לא חושב שהטיפול בכביש 38 שונה.

מתתיהו חותה: לפני 8 שנים התחילו בכריתת העצים בצד כביש 38 לצורך הרחבת הכביש.

מתתיהו חותה: הפסיקו את התהליך.

מתתיהו חותה: לא נכנס לתהליך החוקי.

מתתיהו חותה: כבר אז עלתה השאלה של ההליך האם אפשר להרחיב את הכביש מבחינה חוקית או שצריך להכין תוכנית מתאר.

מתתיהו חותה: בשלב כלשהו החליטו שמכינים תוכנית מתאר ולמרות שעברו למעלה מ-6 שנים מאז אנחנו נמצאים בהליך מאוד איטי וכמי שמכיר את התהליכים אני יודע שיכלנו להיות כבר הרבה אחרי.

מתתיהו חותה: כמי שישב במע"ץ בישיבה מיוחדת בנושא הזה כבר לפני שנתיים ובה נקבעו לוחות זמנים שלצערי אנחנו כיום לא עומדים בהם.

מתתיהו חותה: ואני אסביר את החשיבות של הנושא הזה.

מתתיהו חותה: כולם ברור להם שכביש 38 צריך הרחבה.

מתתיהו חותה: אז למה הוא לא נמצא בתוכנית החומש?

מתתיהו חותה: הוא לא נמצא בתוכנית החומש כי אין תוכנית מתאר מאושרת.

מתתיהו חותה: למה אין תוכנית מתאר מאושרת?

מתתיהו חותה: כי הוא לא נמצא בתוכנית החומש.

מתתיהו חותה: אז החליטו לקדם את התכנון.

מתתיהו חותה: סוף סוף לאחר לחצים החליטו לקדם את התכנון.

מתתיהו חותה: התחילו בתכנון ובשלב כלשהו החליטו לקצץ.

מתתיהו חותה: ואז אמרו אוקיי אנחנו לא מתכננים את כל הכביש, מתכננים רק מקטע.

מתתיהו חותה: למה?

מתתיהו חותה: ברור שנצטרך יום אחד לסלול את הכביש הזה.

מתתיהו חותה: למה לעצור את התכנון?

מתתיהו חותה: הם עצרו את התכנון של כל החלק הדרומי של כביש 38 מבית שמש החדשה.

מתתיהו חותה: למה?

מתתיהו חותה: כדי שיהיה להם תרוץ אחר כך למה לא סוללים את הכביש.

מתתיהו חותה: היום אנחנו נמצאים בסיטואציה, אם אני לוקח את כביש 38 משער הגיא עד עמק האלה הוא מחולק לשלושה מקטעים מהבחינה התכנונית.

מתתיהו חותה: הקטע השני משער הגיא עד צומת נוחם נמצא היום בוועדה המחוזית, לא מקודם במהירות הראויה.

מתתיהו חותה: ואני בקשר מתמיד עם הוועדה המחוזית.

מתתיהו חותה: הובהר לי שם שברגע שיגיעו התוכניות לאחר התיקונים וההנחיות שניתנו הוא יוכנס לוועדה המחוזית.

מתתיהו חותה: נכון לשבוע שעבר אמרו לי שהתוכניות עוד לא הגיעו.

מתתיהו חותה: מבחינת לוחות הזמנים אנחנו נמצאים כאן בפיגור גם על פי מה שהמתכננים הצהירו.

מתתיהו חותה: חייבים שיפעילו לחץ על המתכננים להבהיר להם שמדובר בסוגיה שנמצאת בראש סדר העדיפויות כדי שהתוכניות יאושרו ואני אסביר למה יש חשיבות שהן יאושרו בהקדם האפשרי.

מתתיהו חותה: המקטע השני זה מנוחם עד צרעה.

מתתיהו חותה: הוא קטע באורך של 2 קילומטר.

מתתיהו חותה: הוא חלק מכביש 38.

מתתיהו חותה: הוא גם נקרא הקטע של ההפרדה המפלסית.

מתתיהו חותה: הוא קטע שמאושר לוועדה לתשתיות לאומיות.

מתתיהו חותה: מכאן אנחנו מבינים שכל הצדדים הצהירו שמדובר בשטח בעל חשיבות מיוחדת.

אורי מקלב: הקטע הזה שמנוחם עד צרעה הוא הקטע הבעייתי ביותר?

מתתיהו חותה: הוא קטע שקודם בוועדת תשתיות לאומיות בגלל שהוא הפרדה מפלסית ובעקבות אותה תאונה שרמזתי עליה בתחילת דברי הוחלט על הפרדות מפלסיות בכל הארץ.

30749: יש גם בהמשך הרכבת היתה תאונה לפני כעשרים שנה עם ילדי תלמוד תורה.

מתתיהו חותה: עכשיו זה הקטע השלישי שהתכנון שלו הופסק לפני שנתיים או שנתיים וחצי ללא שום סיבה הגיונית.

מתתיהו חותה: זה הקטע שמהפרדה מפלסית עד עמק האלה.

מתתיהו חותה: ומצרעה עד עמק האלה.

מתתיהו חותה: למרות שהובטח לי שהוא לא יופסק, הוא יוקדם בהתאם להתקדמות של החלק הראשון רק עכשיו בעקבות הישיבה שהיתה עם שר התחבורה, שר השיכון וראש העיר הוחלט לקדם את התכנון.

מתתיהו חותה: יש משמעות להפסקה כזאת.

מתתיהו חותה: כי הליך תכנון של כביש הוא 3 או 4 או 5 שנים לפחות בוועדה המחוזית.

מתתיהו חותה: ומה זה אומר?

מתתיהו חותה: שאי אפשר היה לעשות אותו גם כשרוצים.

מתתיהו חותה: המלחמות שלנו הובילו לכך, אגב ישבנו אצל שר התחבורה מופז, הוא נתן הנחיה לסלול את הקטע של ההפרדה המפלסית, יצא מכרז, נקבע קבלן זוכה, וכמובן זה בוטל מחוסר תקציב.

מתתיהו חותה: זה בקטע הזה.

מתתיהו חותה: עכשיו אני רוצה לומר כמה דברים.

מתתיהו חותה: ראשית, אנחנו דורשים שיתחילו באופן המיידי את הסלילה של ההפרדה המפלסית.

מתתיהו חותה: תגידו לי למה?

מתתיהו חותה: כל הקטע של כביש 38, העלות שלו היא כ-800 מיליון שקל.

מתתיהו חותה: ברור לכולם שלא סוללים כביש כזה בשנה אחת.

מתתיהו חותה: בקטע של ההפרדה המפלסית הוא קטע שבין 150 מיליון ל-200 מיליון שקל.

מתתיהו חותה: זהו מקטע עם עלות מכובדת.

מתתיהו חותה: בישיבה אצל שר התחבורה ושר השיכון הובהר שסלילה נפרדת של המקטע הזה לא מעלה את העלות שלו.

מתתיהו חותה: זאת אומרת שאם סוללים את כל המקטע משער הגיא עד צרעה קטע שמוגדר כראשון במשרד התחבורה או אם סוללים את ההפרדה המפלסית בנפרד העלות היא אותו דבר, זה מה שהוצהר על ידי מע"ץ לפני שר התחבורה.

מתתיהו חותה: למה חשוב לנו שיתחילו בסלילה?

מתתיהו חותה: ראשית יש לזה אמירה, כביש 38 מתחילים בסלילה של הכביש.

מתתיהו חותה: זה דבר שהוא חשוב באזור שלנו.

מתתיהו חותה: שנית, יש כביש נוסף כביש 10, שהוא כביש טבעתי של בית שמש שמקשר בין כביש 38 לכביש 375.

מתתיהו חותה: הוא כביש חוצה.

מתתיהו חותה: היום כולם הצהירו על הכביש הזה ככביש סגור.

מתתיהו חותה: גם בו היה הרוג לפני שנה וחצי.

מתתיהו חותה: אבל הוא לא סגור.

מתתיהו חותה: כי הוא לא יכול להיות סגור.

מתתיהו חותה: הוא מסוכן, הוא לא סגור, הוא לא יכול להיות סגור כי הוא מוביל לשני ישובים, הוא מוביל לביתר ולגוש עציון ואם הוא היה סגור באמת אז כביש 38 היה סתום לגמרי.

מתתיהו חותה: עכשיו יש החלטה שסוללים את כביש 10.

מתתיהו חותה: באותה ישיבה הוחלט שבמע"ץ באמת מקדמים את הסלילה של כביש 10.

מתתיהו חותה: אנחנו יודעים את זה בישיבות המשותפות שלהם איתנו.

מתתיהו חותה: לא בקצב שבו הובטח לפני שר התחבורה אבל נכנס למסלול של עבודה ואנחנו מאמינים שיתחילו בעבודה שם בחודשים הקרובים.

מתתיהו חותה: ללא ההפרדה המפלסית גם כביש 10 יתחבר בחיבור לא טבעי לכביש 38 ויצור צומת מסוכנת.

מתתיהו חותה: כאשר אם סוללים את ההפרדה המפלסית כביש 10 מתחבר במחלף ויוצר תרבות נהיגה חדשה בכל האזור הזה.

מתתיהו חותה: אני לא אדבר על נושא חשוב נוסף שההפרדה המפלסית יוצרת קטע של 500 דונם שהם אמורים להיות בתכנון מחדש שמאפשרים גישה לבית שמש.

מתתיהו חותה: ואני לא אכנס לנושא הזה, תכנון שיאפשר השתלבויות של האוכלוסיות השונות שחיות בתוך העיר שהיום מדובר אתם יודעים בחרדים, דתיים לאומיים, חרדלים, וחילוניים.

מתתיהו חותה: והשטח הזה מאפשר לנו תכנון לאוכלוסיות המגוונות של העיר בית שמש.

מתתיהו חותה: הוא יוצר שטח חדש כי יש הפרדה בין 38 החדש ל-38 הישן.

מתתיהו חותה: זה שטח שיוצר קטע לתכנון מחודש של 450 דונם בכניסה הישנה של העיר.

מתתיהו חותה: מאפשר שינוי משמעותי לעיר בית שמש ופתרון לאוכלוסיות מגוונות.

אורי מקלב: מה שאתה אומר שהעלות הכללית 800 מיליון וזה קטע של 150 מיליון.

מתתיהו חותה: נכון.

מתתיהו חותה: ישבנו אצל שר התחבורה ושר השיכון והקריאה שיצאה משמה היתה שבמסגרת התוכנית של מדינת ישראל ינסו להכניס את זה לתוכנית הזאת.

מתתיהו חותה: אני לא יכול להגיד שיש לנו הצלחה בנושא הזה למרות שישבנו גם אצל יושב ראש ועדת הכספים בנושא הזה.

מרינה סולודקין: כמה משפטים.

מתתיהו חותה: אנחנו מדברים על כביש 38 שבו נהרגו אנשים.

מתתיהו חותה: הוא כביש שמוכרז על ידי מדינת ישראל והרשויות השונות ככביש זמין.

מתתיהו חותה: העיר היחידה בארץ כולל המגזרים המקופחים שמוביל אליה כביש חד מסלולי היא העיר בית שמש שכיום יש בה 80 אלף תושבים ויש בה רזרבה של 30 אלף יחידות דיור מאושרות לבנייה.

מרינה סולודקין: אחרי מאה אלף איש זו עיר גדולה.

מתתיהו חותה: הזכרנו את הנושא של התכנון של הכביש שלצערי עדיין לא סוללים אותו.

מתתיהו חותה: ודיברנו על זה שרשויות המדינה השונות פרט לדיבורים בעל פה כמעט ולא פועלות בהתאם לחשיבות הרבה של הסלילה של הכביש.

מרינה סולודקין: על איזה שר צריך ללחוץ?

מתתיהו חותה: שר התחבורה, שר השיכון ושר האוצר צריכים להחליט בנושא הזה.

מתתיהו חותה: לא מדובר ב-10 מיליון שקל, לא מדובר ב-20 מיליון שקל, מדובר ב-800 מיליון שקל.

מתתיהו חותה: מדובר בכביש ארצי שהוא הכביש למעשה שהיו צריכים לסלול אותו אתמול אבל הוא בוודאי הפרויקט הגדול של מדינת ישראל בשנים האחרונות.

מתתיהו חותה: אנחנו מדברים על התחלת סלילה מיידית של המקטע המאושר של שניים וחצי קילומטר שנקרא הפרדה מפלסית והבהרתי קודם את החשיבות שלו.

מתתיהו חותה: הוא כביש מאושר, אושר בוועדה לתשתיות לאומיות המקטע הזה, יצא עליו מכרז שבוטל אחרי שנקבע זוכה.

מתתיהו חותה: כדי להתחיל לסלול אותו צריך 150 מיליון שקל.

מתתיהו חותה: אנחנו הבהרנו שלדע

מתתיהו חותה: תנו אפשר להכניס את זה לתוכנית ההרצה של מדינת ישראל וכאן אני מתקשר לאחד הדברים שהזכיר ראש העיר וזה שהזלזול של חלק מהמערכות בא לידי ביטוי בהחלטה שעומדת להתקבל שבוע הבא במועצה הארצית לתכנון ובנייה שבה יוחלט על פי המלצת החוקר שעודפי העפר של הרכבת לירושלים שאגב אני תומך בה בכל לב, ובמאמר מוסגר אני אציין שזו בושה וחרפה שמעכבים את הסלילה שלה בגלל שלא מצאו פתרון לעודפי עפר כי אפשר למצוא את זה ולעשות את זה תוך כדי וזה לחוד.

מתתיהו חותה: אבל למרות ההמלצות של הגופים השונים ולמרות ההתנגדות מפורשת של משרד התחבורה הם מחליטים כן להעביר בין 200 ל-300 משאיות כבדות בכביש העמוס הזה, בכביש הדמים הזה כפתרון לעודפי העפר של הרכבת.

מרינה סולודקין: שזה פסק דין מוות.

מתתיהו חותה: שזו בושה וחרפה.

מתתיהו חותה: איך אפשר בכלל להעלות את זה על הדעת.

מתתיהו חותה: אני מסכם.

מתתיהו חותה: מה אנחנו מבקשים?

מתתיהו חותה: אנחנו מבקשים דבר אחד שתצא קריאה שתבהיר שאין להעלות עומסים נוספים על כביש 38 לפני שסוללים אותו.

מתתיהו חותה: שלא יתקבלו החלטות כמו ההחלטה שעומדת להתקבל בשבוע הבא במועצה הארצית להעביר את עודפי העפר דרך כביש 38.

מתתיהו חותה: זה דבר אחד שהוא ברור ומובן מאליו.

מרינה סולודקין: מה עם שר הפנים בעניין הזה?

מרינה סולודקין: כי זה השר שלנו.

30749: שר הפנים אמר את דברו שברמת התכנון זה קשור לוועדה המחוזית.

מתתיהו חותה: דבר שני אנחנו מבקשים שמע"ץ יזרזו את הטיפול בכביש 10 בהתאם להתחייבות שניתנה על ידי שר התחבורה ושר השיכון.

מתתיהו חותה: דבר שלישי שאנחנו מבקשים שמשרד האוצר יתקצב באופן המיידי באמצעות משרד התחבורה את התחלת הסלילה של כביש 38 בקטע המוגדר כהפרדה מפלסית וזאת הבקשה העיקרית שלנו להיום.

מתתיהו חותה: דבר רביעי שאנחנו מבקשים שמע"ץ תורה על הליך תכנון וקידום הליך התכנון באופן מזורז יותר ובאופן דחוף ממה שהוא נמצא כיום והוא נמצא כיום בוועדה המחוזית ואפשר לזרז את התכנון כדי לקדם את הקטעים שעדיין לא מאושרים.

נמרוד יפה: אני רוצה להוסיף בנושא הכביש.

נמרוד יפה: אני 10 שנים מלווה את התכנון.

נמרוד יפה: יש לי איזו תחושה שיש עוות בתכנון.

נמרוד יפה: אנחנו כבר איבדנו אמון שבכלל יצא משהו.

נמרוד יפה: קודם כל אני רוצה להתחבר לקטע המפלסי כי הוא יפתח גם את כביש 10 אמיתית, יוריד את נפח התנועה באזור המסוכן הזה.

נמרוד יפה: אני תושב האזור, נוסע בכביש כל יום מצומת האלה למועצה.

נמרוד יפה: אישית התהפכתי בכביש הזה בכלל סחף על הכביש ואני לא עבריין, אפשר לבדוק אותי.

נמרוד יפה: באזור המסוכן שהיתה תאונה נופלים ענפים בחורף, אדמה זורמת וכל פעם שיש גשם הכביש עם מים באזור לא רחוק מהסיבובים המסוכנים.

נמרוד יפה: בכביש הזה משער הגיא עד לבית שמש 7 מעברים שתושבי האזור אם הם הולכים למשטרה, למועצה, לאזור התעשייה ולמושבים, חוצים בריצה את הכביש, אין מעברי חצייה.

נמרוד יפה: אנשים כל יום, ילדים, נוער, מבוגרים חייבים לחצות לתחנת האוטובוס ומתחנת האוטובוס לצד השני בריצה את הכביש.

מתתיהו חותה: וכאן משרד התחבורה.

מתתיהו חותה: אסור לעשות מעברי חצייה על הכביש.

נמרוד יפה: אין מעברי חצייה אבל יש תחנת אוטובוס.

נמרוד יפה: אדם שצריך להגיע למשטרה ויורד בתחנת האוטובוס צריך לרוץ ולעבור כביש מאוד רחב ואם הוא מבוגר קשה לו, אנשים שבאים לעבוד באזור התעשייה חוצים כביש בריצה.

נמרוד יפה: לא ראיתי דבר כזה.

נמרוד יפה: אם התאונה לא קורית זה בגלל שהאוטו עצר בברקס ונכנס.

נמרוד יפה: עומס התנועה הוא לא רק בערב כשנוסעים חזרה.

נמרוד יפה: הוא גם הפוך.

נמרוד יפה: עובר אזור מאוד רחוק.

נמרוד יפה: גם בבוקר העומס הוא עצום.

נמרוד יפה: דרך אגב הורידו את השמירה ברכבת.

נמרוד יפה: אין בודקה יותר באזור של בית שמש.

נמרוד יפה: לא שומרים בהפרדה המפלסית.

נמרוד יפה: זה כבר לא חשוב.

נמרוד יפה: אנחנו מדברים של שני אזורי תעשייה, גם של בית שמש, גם שלנו שמתרחבים.

נמרוד יפה: עוד עומס תנועה.

נמרוד יפה: זו פרנסה שלנו.

נמרוד יפה: לא יגיעו למקום הזה אם יהיה עומס תנועה כזה.

נמרוד יפה: אנשים לא ירצו לבוא שצריכים לנסוע וזה ילך וייעשה הרבה יותר איטי ככל שאנחנו נתפתח.

נמרוד יפה: לא רק בית שמש מתפתחת, הישובים מתפתחים.

נמרוד יפה: אנחנו בשקט מגיעים לאוכלוסייה של מעל מאה אלף איש לאורך הקטע הזה.

נמרוד יפה: אנחנו מדברים עד בית גוברין.

נמרוד יפה: והכביש נשאר שנים.

נמרוד יפה: אני מכיר אותו 20 שנה כמעט באותו נפח.

נמרוד יפה: הדבר הכי מעניין שאין בכלל בעיה סטטוטורית להרחבה.

נמרוד יפה: אין פה בעיה שאומרים הירוקים לא לפה ולא לכאן.

נמרוד יפה: אפילו כרתו כבר את העצים.

מרינה סולודקין: התמונה כל כך איומה אז למה אני ואתה לא לוקחים את האוכלוסיות שלנו שתמיד מוכנות.

30749: לעצור את הצירים.

30749: אנחנו רוצים לעשות את זה.

30749: כלומר יש חשיבה כזו.

30749: אני לא הייתי רוצה לתעל את הזעם עכשיו של המשפחות שיושבות שבעה.

30749: זה לא הזמן.

30749: צריך להמתין, לעשות את זה מתוך רגיעה, כאשר אנחנו יודעים שלצערנו זו לא התאונה הראשונה ואני גם לא בטוח שבזריזות הזאת היא תהיה האחרונה.

30749: לכן צריך לעשות את זה בצורה מושכלת ולעשות את זה בצורה כזאת שתשאיר גם רושם.

30749: אנחנו נעשה את זה כשהם יצאו מהשלושים או מהשבעה בצורה כזו שנביא באמת את המונינו לשם.

30749: יש תוכנית.

נמרוד יפה: אני רוצה עוד נקודה אחת להעלות בבקשה.

נמרוד יפה: באותו סיבוב מפורסם ליד אשתאול שסידרו אותו קודם כל הוא בכלל לא בתוך התכנון הסופי של הכביש.

נמרוד יפה: הוציאו פה מיליונים.

נמרוד יפה: בגלל עתיקות הכביש הזה נעצר.

נמרוד יפה: נסענו בעומס תנועה אדיר, לא בריא.

נמרוד יפה: ומה קרה בסופו של יום?

נמרוד יפה: שיש שמה סיבוב, תאמינו לי לא יודע כמה זה שיפר אבל הוא אפילו לא בתוואי הסופי.

נמרוד יפה: אז מה?

נמרוד יפה: זה לעשות פניות.

נמרוד יפה: עשו איזה קטע של כמה מאות מטרים שהחליטו שדווקא בו רוב התאונות.

נמרוד יפה: התאונות עכשיו מראות הן מתפזרות במקומות אחרים.

נמרוד יפה: יש כאן משהו לא הגיוני בסוג הכביש הזה, בסיכון שאנחנו עוברים כתושבים ואני לא מדבר כאן כסגן ראש מועצה, אני מדבר כתושב שמשתמש בכביש הזה יום יום עשרות שנים.

נמרוד יפה: אני אגיד לכם דבר נורא מעניין גם.

נמרוד יפה: הנושא של המשטרה והנוכחות של המשטרה.

נמרוד יפה: יש כאן איזושהי אמירה.

נמרוד יפה: ודווקא רוב התאונות נעשות שם בשעות שהמשטרה חושבת שאין צורך בנוכחות.

נמרוד יפה: יכול להיות שלפחות עד הסלילה והתחלת העבודות צריך להגביר כאן את נושא הנוכחות.

נמרוד יפה: ותסתכלו, אני יודע איפה עומדת המשטרה.

נמרוד יפה: הם עומדים במקומות הכי נוחים.

נמרוד יפה: לא במקומות שבהם היו התאונות.

נמרוד יפה: הם עומדים במקומות שקל.

נמרוד יפה: כשמשטרה נוסעת על הכביש עוצרים הנהגים במהירות כי לא מעט נוסעים מהר מאוד בכביש הזה.

גדי זינגר: אני רוצה להתחבר לסוף הדברים של מתי חותה וזה לגבי מה ניתן לעשות בכוחה של החלטה בלבד.

גדי זינגר: וזה למנוע פגיעות בנפש שעלולות להיווצר בטווח הקצר בטווח הקרוב.

גדי זינגר: אני לא מדבר כרגע על התכנון של כביש 38.

גדי זינגר: אני מדבר על ההחלטה שעומדת להתקבל ב-4.8 ולכן שיכול להיות שכן צריך לצאת לכבישים במהלך התקופה הקרובה אדוני ראש העיר.

גדי זינגר: ברגע שיתחילו לנוע המשאיות על הכביש כדי לפנות את העפר מדובר בשינוי מהותי של המצב בכביש.

גדי זינגר: יש פה חוות דעת מקצועית שאנחנו ביקשנו במהלך המאבק שלנו בנושא הזה שהיא קובעת בראש ובראשונה שהמצב הנוכחי הוא בלתי נסבל, הוא לא תקני.

גדי זינגר: שום דבר שם לא בנוי כמו שהוא אמור להיות בנוי ומע"ץ שיושבים פה בוודאי יאשרו את העניין.

גדי זינגר: זה לגבי המצב הקיים.

גדי זינגר: ועכשיו הולכים ומוסיפים.

גדי זינגר: מוסיפים דברים שגם הם בלתי בטיחותיים.

גדי זינגר: למשל דוגמה הולכים להוסיף מעגל תנועה באמצע הכביש.

גדי זינגר: זאת אומרת במקום שבו יורדים במהירות 80, 90 ק"מ, כעבור סיבוב וכמה עשרות מטרים פתאום יש מעצור שעליו יצטרכו לנסוע במהירות של 20 ק"מ לשעה.

גדי זינגר: הרי זה מתכון ברור להתנגשויות.

גדי זינגר: זה ברור.

גדי זינגר: דבר שני, כשמשאית נוסעת בצד ימין וצריכה לחצות ולעבור במעגל התנועה לצד השני הרי מה שהיא עושה היא ישר חוצה את המכונית הפרטית.

גדי זינגר: יש כאן דברים בלתי תקניים, לא הגיוניים לחלוטין, שפרויקט הרכבת, פרויקט אחר במקביל חשוב וכל מה שניתן לומר עליו בוודאי נאמר ואפשר להמשיך לומר, מייצר כאן תקלה חמורה.

שלומית אבינח: באיזה דרג הוחלט על העברת העפר?

מתתיהו חותה: יש המלצה של הוועדה המחוזית.

מתתיהו חותה: יש חוקר ששמע את ההתנגדויות ויש המלצה שלו להעביר את המשאיות וההחלטה הסופית אמורה להתקבל במועצה הארצית ב-4.8.

גדי זינגר: עכשיו מה שצריך להבין לדבר הזה יש השפעה עוד הרבה יותר חמורה.

גדי זינגר: הבנייה של אותם שינויים על הכביש שייעשו על גבי כביש 38 בחלק הראשון שלו יעכבו גם את פרויקט מע"ץ.

גדי זינגר: הרי גם אם פרויקט מע"ץ יצא לפועל באיזשהו לוח זמנים סביר הרי אי אפשר יהיה לקיים גם פרויקט שינוע הגדול ביותר במדינת ישראל על כביש 38 וגם עכשיו להפוך אותו פתאום לאיזה כביש חדש.

גדי זינגר: כי הרי אנחנו יודעים איך בונים כבישים.

גדי זינגר: סוגרים אותם בלילה ועובדים.

גדי זינגר: אבל המשאיות ינועו בלילה.

גדי זינגר: צריך לעשות הפנייה של הכביש ימינה או שמאלה.

גדי זינגר: אבל אין ימינה ושמאלה.

גדי זינגר: משתמשים בשוליים.

גדי זינגר: זאת אומרת שאני פה חייב לומר לחברים שלי מבית שמש שלא יהיה שיפוט של כביש 38 אם המשאיות יסעו על הכביש הזה.

גדי זינגר: אני לא רואה שום סצנריו שדבר כזה יקרה.

גדי זינגר: עכשיו נאמר פה שמשרד התחבורה תומך.

גדי זינגר: יש לי פה איזה סיכום דיון שמתנגד.

שלומית אבינח: יש פה נציגים של משרד התחבורה.

שלומית אבינח: הם יענו.

גדי זינגר: אני פה מספר לך על מאבק של שנה וחצי.

גדי זינגר: במאבק של שנה חצי אנחנו שומעים שקט מוחלט ממשרדי הממשלה.

גדי זינגר: בדקנו, אני יכול להראות לכם פה מכתבים.

גדי זינגר: בדקנו, נענה, נבדוק וכולי.

גדי זינגר: אבל בפועל אחרי שגם יש חוות דעת מקצועית אחת ואני פגשתי עוד שלושה יועצי תחבורה לפני שבחרתי את היועץ הזה.

גדי זינגר: כולם אומרים שהמצב בלתי סביר לחלוטין.

גדי זינגר: אבל מה אותו משרד תחבורה כנראה גם צריך לדאוג לרכבת ויש פה ניגוד אינטרסים.

גדי זינגר: כי זה צריך למהר מצד אחד כי יושבים עליו בוועדה שאני גם ישבתי בה, בוועדת ביקורת המדינה, אומרים איך זה ייתכן שכבר ב-2008 כבר העסק היה צריך לעבוד והוא עוד לא התחיל.

גדי זינגר: אז הם לחוצים פה.

גדי זינגר: ומצד שני מכסים את עיניהם ולא יודעים מה לעשות.

גדי זינגר: אז הדבר הוא מאוד ברור, מאוד פשוט.

גדי זינגר: יש מקום אחר להטמין.

גדי זינגר: לא צריך להשתמש בכביש הזה שהוא באמת כביש מסוכן.

גדי זינגר: עכשיו ביקשת 150 מיליון שקל, אני מצאתי לכם מחצית מהסכום.

גדי זינגר: את הכביש הזה כדי לעשות את פרויקט הרכבת צריך בין 40 ל-70 מיליון שקל שהם קיימים.

גדי זינגר: חופשי על השולחן.

גדי זינגר: כולם מוכנים להוציא אותם.

גדי זינגר: אז קודם כל בואו ניקח את ה-40-70 שזה תוספת על העלות אם מטמינים את זה במקום אחר.

גדי זינגר: לוקחים את ה-40-70 האלה, כבר מתחילים את הפרויקט הזה.

גדי זינגר: צריך להביא עוד 70 וכבר פתרנו חלק מהכביש.

גדי זינגר: הכסף נמצא.

גדי זינגר: רק אנשים לא עושים איתו את הדברים הנכונים.

מרינה סולודקין: יש לי שאלה למשטרה.

מרינה סולודקין: כמה תאונות דרכים היו במשך 2008?

נועם בגינסקי: מינואר 2008 עד היום, היתה ב-2008 תאונה קטלנית אחת.

נועם בגינסקי: היו 12 נפגעים קשה.

נועם בגינסקי: 37 פצועים קל.

נועם בגינסקי: השנה יש לנו את התאונה עם ה-6 ההרוגים.

נועם בגינסקי: יש 7 פצועים קשה.

נועם בגינסקי: זה ירידה של 42% אבל יש בפצועים קל עלייה של 24%.

נועם בגינסקי: יש השנה 46 איש שנפגעו.

נועם בגינסקי: סך הכול השנה 59 נפגעים לעומת 50 בשנה שעברה.

נועם בגינסקי: עלייה של 18%.

מרינה סולודקין: וזה בלי משאיות?

נועם בגינסקי: זה מה שקרה.

מרינה סולודקין: הנתונים מדברים בעד עצמם.

גדי זינגר: אני רק רוצה לציין שהישוב מסילת ציון שכל שני אנשים בתקופה של השנה וחצי או השנתיים האחרונות.

גדי זינגר: אחת זו עובדת זרה שעבדה אצל סגן ראש המועצה.

גדי זינגר: חצתה את הכביש באותו מקום שתואר כאן.

גדי זינגר: ניסתה לחצות.

גדי זינגר: אגב אם תיכנסו לאתר ש מסילת ציון תראו איך מנסים לחצות את הכביש זה פשוט מדהים.

גדי זינגר: ותושבת אחרת שלנו באזור צומת האלה עשתה תאונת דרכים וגם כן נהרגה.

גדי זינגר: זאת אומרת אנחנו ישוב קטן 150 בתים שניים כבר שכלנו.

מרינה סולודקין: השאלה עוד פעם למשטרה.

מרינה סולודקין: מה התוכנית שלכם?

שמואל גרינברג: מה היה ב-2007?

נועם בגינסקי: אין לי את הנתונים של 2007.

אורי מקלב: אני מתנצל.

אורי מקלב: הצלתי את הקואליציה.

מרינה סולודקין: אני מלאתי תפקיד.

שלומית אבינח: מה שאמרו שמטה יהודה, יש להם בעיה של חציית הכביש.

שלומית אבינח: אין שם מעבר חצייה.

נמרוד יפה: אנשים חוצים בריצה.

נמרוד יפה: גם הכניסה למשטרה.

נמרוד יפה: השוטרים חוצים בריצה את הכביש.

נמרוד יפה: זה לא רק התושבים.

נמרוד יפה: אזור תעשייה וישובים.

נמרוד יפה: אנשים רצים.

מרינה סולודקין: התמונה איומה.

מרינה סולודקין: אני המלצתי לחברי שאנחנו עמדנו אחד מול אחד בבית המשפט העליון.

מרינה סולודקין: מה שאני אומרת שהגיע הזמן לאזרח הקטן לומר את דבריו, ואני אמרתי שאם משאיות עם עפר עוברות שם אני חושבת שיהיה רצח עם.

אורי מקלב: אם הולכת להיות בבית שמש תנופת בנייה זה לא רק שהתנועה תגדל בנפח התהליך המיידי מגדיל את הנפח כבר עכשיו בכל שעות היום, עובדים ואחר כך משאיות.

30749: מה שעוד לא ציינתם אורי, אנחנו הולכים לפתוח שם מכללה לשוטרים.

30749: 4000 שוטרים יגיעו לאזור התעשייה המערבי.

30749: כביש וירג'יניה.

30749: בכלל מתחילה להיות פה עיר שוקקת.

נמרוד יפה: עוד נושא של משאיות.

נמרוד יפה: הולך גם להיחפר הקו החמישי לירושלים באזור אשתאול.

נמרוד יפה: 400 אלף קוב חומר יצא מהמחצבות.

נמרוד יפה: גם על הכביש הזה.

נמרוד יפה: עדיין אנחנו לא יודעים לאן.

נמרוד יפה: זאת אומרת אנחנו לא מדברים על מצב שבו אנחנו רק על צד אחד.

נמרוד יפה: יהיה עוד פרויקט לא קטן עם עומס אדיר על הכביש הזה.

נמרוד יפה: הולך פה להיות קטסטרופה מהחיים שלנו.

נמרוד יפה: אבק ותנועה.

אורי מקלב: אני רוצה לתת גם לאלעד.

אורי מקלב: מר איינהורן שהוא מנהל הוועדה של פניות הציבור של אלעד.

אורי מקלב: אנחנו מדברים עכשיו על כביש 444.

אריה איינהורן: כביש 444 למעשה הוא כביש שמוביל לראש העין שזו עיר די ישנה לצד שתי ערים שהתפתחו בתקופה של ה-15 שנים האחרונות.

אריה איינהורן: שתי ערים חדשות שזה אלעד שמונה 40 אלף תושבים וגם שוהם שזו עיר חדשה שהתפתחה מאוד ויש בה הרבה תושבים.

אריה איינהורן: למעשה הכביש מתחלק לכמה חלקים והבעיות שראש העיר בית שמש וסגנו העלו גם קיימות באלעד.

אריה איינהורן: מדובר בכביש עם שני נתיבים, נתיב אחד לכל צד, שאין שום הפרדה בין שני הנתיבים, דבר שגורם להרבה תאונות חזיתיות.

אריה איינהורן: דבר נוסף, האחזקה של הכביש מתחלקת בין חברה שמשום מה לא נמצאת כאן לבין החברה לדרכים בישראל.

אריה איינהורן: בכל אופן האחזקה של הכביש הזה נעשית בצורה לקויה.

אריה איינהורן: על אף שאחרי התאונה הקשה שהיתה שבה נהרג אבא של חתן ונפצעו 4 ילדים שצריך לאחל להם רפואה שלמה כי 2 עדיין במצב מאוד קשה, הם תושבי העיר שלנו אלעד.

אריה איינהורן: בכל מקרה היתה פגישה גם חברת דרך ארץ וגם עם שר התחבורה ועדיין לא התקדמו דברים.

אריה איינהורן: אמנם אתמול כשנסעתי בכביש כן היו עבודות אבל גם היום כשבאתי לוועדה לא הבחנתי בשום עבודות בכביש על אף שיש בכל הישובים מה שלי ידוע להתחיל את העבודות.

אורי מקלב: מה הבעיה בכביש הזה?

אריה איינהורן: הבעיה שאין בין הנתיבים, נתיב ימין, נתיב שמאל אין שם הפרדה.

אריה איינהורן: בעיה שנייה בשעות הלילה שזה התאורה.

אריה איינהורן: בעיה שלישית שיש שמה בכביש שיש שמה לצד הכביש כמה מטרים, בצד הכביש יש כביש 6.

אריה איינהורן: ומה שקורה שיש גדר שמע"ץ הקימה שזו גדר פלסטיק.

אריה איינהורן: דרכו נראים בלילה מכוניות.

אריה איינהורן: עכשיו מי שנוסע בכביש נראה שהנתיב השני זה בצד וזה מסנוור את הנהגים.

אריה איינהורן: זה פשוט מטעה את הנהגים שהם חושבים שבאמת הכביש לצד השני זה נמצא כמה מטרים מהם אף על פי שהם נוסעים ממש באותו כביש בנתיב השני.

אורי מקלב: אז אנשים חושבים שזה כביש בעל שני נתיבים?

אריה איינהורן: כן.

אריה איינהורן: כן.

אריה איינהורן: מה שאני מציע, אפשר לבדוק את זה, זה לא בקטע גדול של הכביש אבל הקטע הזה שזה הקטע הבעייתי.

אריה איינהורן: דיברתי עם הרבה נהגים וגם כשאני נוסע בכביש אני רואה את זה, זה נראה כצלליות על הכביש.

אריה איינהורן: הרעיון שלנו, אני לא איש מקצוע, אבל אפשר פשוט את הקיר הזה במקום שיהיה פלסטיק שקוף לעשות את זה קיר יפה מאבן ירושלמית או משהו כזה.

אורי מקלב: מה הנתונים?

נועם בזינסקי: הנתונים שיש לי מתייחסים לכל כביש 444.

נועם בזינסקי: צריך להבהיר שמה שמר איינהורן מדבר עליו הוא קטע מאוד מסוים בכביש 444.

נועם בזינסקי: זה בין קילומטר 12 וחצי לבין קילומטר 14.

נועם בזינסקי: זה הקטע שהם מדברים עליו.

נועם בזינסקי: זה באמת קטע שהוא באחזקה של דרך ארץ כי הוא בתוך הקו הכחול של כביש 6.

נועם בזינסקי: העדכון שאני קיבלתי שבעצם מה שרוצים לעשות ומה שתכננו לעשות, מאחר מדובר על כביש דו סטרי בקטע בעייתי, לעשות פשוט מפרדה בין שני הנתיבים.

נועם בזינסקי: עשו את זה בכביש מצומת מגידו לכיוון צומת התשבי 66 ושמה פתרו בעיה קשה מאוד של תאונות.

נועם בזינסקי: אתה פשוט נוסע בנתיב הבודד שלך ואתה לא יכול לצאת לעקוף עד שאתה מסיים את הקטע הזה עד שיחליטו בהמשך מה עושים עם זה.

נועם בזינסקי: זה עבר לאישור של משרד התחבורה לפני כחודש.

נועם בזינסקי: נמסר לי שממתינים לאישור של המפקח על התעבורה במחוז תל אביב והמרכז שיאשר את זה ואז ההפרדה הזאת הבנייה של הקיר הזה תתבצע בין שני הנתיבים.

נועם בזינסקי: לגבי תאורה והקיר שמפריד לכביש 6 אין לי שום מידע.

נועם בזינסקי: אני יכול לתת לכם נתונים לגבי כביש 444 שהוא בעצם כביש די ארוך.

נועם בזינסקי: הוא מתחיל מאזור בן שמן ומסתיים באזור כפר סבא.

נועם בזינסקי: כל הכביש עצמו בשנת 2008 היו 7 הרוגים.

נועם בזינסקי: השנה יש לנו שניים.

נועם בזינסקי: בשנת 2008 היו שניים פצועים קשה, השנה יש לנו 8.

נועם בזינסקי: ופצועים קל ב-2008 היו 163.

נועם בזינסקי: השנה יש מאה.

נועם בזינסקי: סך הכול מבחינת נפגעים ב-2008 היו 172 וב-2009 110, זה ירידה של 36%.

אורי מקלב: יש עלייה כבר.

אורי מקלב: אנחנו במחצית 2009.

נועם בגינסקי: במספר הפצועים קשה יש עלייה.

נועם בגינסקי: במספר ההרוגים יש ירידה גדולה, שניים לעומת שבעה.

נועם בגינסקי: זו תקופה מול תקופה.

אורי מקלב: אנחנו עכשיו נעבור למשרד התחבורה.

ראיק סאלם: קודם כל נתחיל עם כביש 38.

ראיק סאלם: כביש 38 משער הגיא עד הכניסה הצפונית לבית שמש נמצא בתכנון.

ראיק סאלם: כל עוד זה לא מאושר סטטוטורית אנחנו לא נוכל להכניס את זה לתוכנית החומש.

ראיק סאלם: אבל הוא נמצא בתוכניות של משרד התחבורה.

ראיק סאלם: מיד כשזה יאושר.

ראיק סאלם: משער הגיא עד הכניסה הצפונית כולל ההפרדה המפלסית.

אורי מקלב: אני הבנתי שאתם מחלקים את הכביש הזה לשלושה מקטעים.

מתתיהו חותה: אני חילקתי.

ראיק סאלם: מבחינתנו כמשרד התחבורה אנחנו רוצים לבצע את הכול ביחד.

ראיק סאלם: נכון שההפרדה המפלסית היא מאושרת אבל מבחינתנו אנחנו רוצים לבצע את כל הכביש ביחד ולא בקטעים.

מתתיהו חותה: זה בדיוק הדבר שאנחנו ביקשנו שלא יהיה.

מתתיהו חותה: הסברתי גם למה.

מתתיהו חותה: זה לא עד הכניסה הצפונית.

מתתיהו חותה: זה רק אחרי הכניסה הראשונה.

מתתיהו חותה: הם תכננו עד אמצע ללא שום היגיון.

ראיק סאלם: ההפרדה המפלסית אושרה, נכון.

ראיק סאלם: אבל זה היה במסגרת של ההפרדות המפלסיות בכל הארץ.

ראיק סאלם: נעשתה עבודה בטכניון והוא דירג את כל ההפרדות המפלסיות על פי כל מיני קריטריונים של בטיחות, של תנועה ודירגה אותם 1,2,3.

ראיק סאלם: ההפרדה המפלסית בבית שמש לא עמדה בראש סדר העדיפות בקריטריונים בדוח של הטכניון לכן לא בצענו אותה כהפרדה מפלסית אבל אנחנו עומדים לבצע אותה במסגרת הפרויקט של 38 מיד עם האישור הסטטוטורי של 38.

מרינה סולודקין: כולנו מכירים את שר התחבורה מר ישראל כץ.

מרינה סולודקין: אני חושבת שאני ואתה חייבים.

מרינה סולודקין: זה לא בעדיפות ולא יהיה בעדיפות אם אנחנו לא נדבר איתו.

מרינה סולודקין: מסקנה אחת, לכתוב בשם הוועדה.

מרינה סולודקין: דבר שני אני לא מאמינה ביחסים אישיים.

ראיק סאלם: נכון מה שדיבר מתי.

ראיק סאלם: היו תוכניות של 38.

ראיק סאלם: התוכניות האלו הן לא התוכניות שהיו לפני כמה שנים.

ראיק סאלם: היתה תוכנית יותר משודרגת עם תוואי אחר אבל בעקבות ההתנגדות הנחרצת של הירוקים והקושי במוסדות התכנון שינינו את התוואי.

ראיק סאלם: התוואי החדש הוא בקריטריונים מאוד גבוהים עם שני נתיבים בכל כיוון, עם הפרדה באמצע, עם מפרידנים.

אורי מקלב: באיזה שלב זה נמצא?

ראיק סאלם: עכשיו זה נמצא בוועדת התכנון בשלב של תכנון מתקדם.

ראיק סאלם: התכנון הסטטוטרי עוד לא אושר.

אורי מקלב: מה שאמרו כאן מעיריית בית שמש, האם אפשר היום בקטע הזה שכן מאושר שאפשר יהיה להתחיל לבצע?

אורי מקלב: הקטע בין נוחם לצרעה.

מתתיהו חותה: נכון.

מתתיהו חותה: לפי הקריטריונים של הפרדה מפלסית הפרדה מפלסית של בית שמש היא לא בעדיפות.

מתתיהו חותה: אבל למה?

מתתיהו חותה: כי זה שייך לרכבת.

מתתיהו חותה: אבל כביש 38 הוא כביש דמים.

מתתיהו חותה: זה שייך למשרד התחבורה.

מתתיהו חותה: הרכבת אומרים לנו זה לא בעדיפות.

מתתיהו חותה: משרד התחבורה אומר לי ההחלטה המפלסית היא לא אצלי.

ראיק סאלם: כהפרדה מפלסית זה לא נמצא בעדיפות.

ראיק סאלם: אבל אמרתי לך כביש 38 אנחנו מעוניינים לבצע אותו.

ראיק סאלם: אבל מה לעשות התוכניות עוד לא מאושרות.

ראיק סאלם: אנחנו לא רוצים לעשות את זה בקטעים.

מתתיהו חותה: ללא עלות נוספת מנכ"ל מע"ץ הצהיר על זה בפני שר התחבורה ושר השיכון.

מתתיהו חותה: שר התחבורה הצהיר שהוא תומך בזה.

מתתיהו חותה: הוא רק צריך למצוא לזה מקור תקציבי.

מתתיהו חותה: אז במקום שתגיד אנחנו תומכים בזה אבל אין לנו מקור תקציבי אתה וסותר את עמדת שר התחבורה.

מתתיהו חותה: זה אותו סטנדרט שנוהגים כל הזמן.

מתתיהו חותה: יושבים בפני השרים בפני קובעי המדיניות, הם אומרים כן, כן, כן.

מתתיהו חותה: יוצאים החוצה ועושים בדיוק הפוך.

ראיק סאלם: בקשר לנושא הבא של עודפי עפר.

ראיק סאלם: שער הגיא, בינתיים אין לנו תקציב לביצוע העבודה המפלסית.

ראיק סאלם: לא רק שאין לנו תקציב אנחנו גם מעוניינים לעשות את כל הכביש כפרויקט אחד.

ראיק סאלם: בקשר לעודפי עפר יש דיון במועצה הארצית ב-4 לאוגוסט והיו כמה חלופות לעודפי העפר.

ראיק סאלם: האמת החלופה הזאת היא לא הכי עדיפה על משרד התחבורה והרכבת אבל לא אנחנו קובעים את זה אלא המועצה הארצית קובעת איזה חלופה צריך לבצע.

ראיק סאלם: ואם החלופה הזאת היא זו שנבחרה על ידי המועצה הארצית אז אנחנו בעקבות זאת הרכבת תבצע כמה שינויים בקטע משער הגיא עד הכניסה למסילת ציון ותשדרג את הקטע הזה על מנת שיוכל לקלוט את כמות המשאיות שתעבור בקטע הזה של הדרך.

ערן כהן: קודם כל זו לא רק בעיה תקציבית.

ערן כהן: האמירה שלעשות את הקטע הזה של ההפרדה המפלסית היא תתרום לשיפור הבטיחותי של כל הכביש וכדאי לעשות אותו בנפרד זה בינתיים רק אמירה.

ערן כהן: עובדה שבקריטריונים של דוח הטכניון להפרדות מפלסיות הפרדה מפלסית כשלעצמה לא עלתה כצורך בטיחותי בסדרי העדיפויות.

ערן כהן: ולכן משרד התחבורה כחלק מביצוע הכביש שהוא מקודם בוועדות התכנון ואם אתה רוצה אמירה שלנו שצריך לקדם אותו יותר בוועדת התכנון ולזרז את הקידום שלו אז הנה יש אמירה.

ערן כהן: משרדי התחבורה והאוצר הורו למע"ץ לקדם את התכנון של כביש 38 משער הגיא לבית שמש.

מתתיהו חותה: אדוני היושב ראש ההפרדה המפלסית הביצוע שלה זה בין שנה וחצי לשנתיים זה מקובל על כולם.

מתתיהו חותה: מקובל על כולם בשנה וחצי השנתיים האלה יגמרו כבר את התכנון של המקטע השני.

מתתיהו חותה: מקובל על כולם שאת הקטע הזה לא יסיימו בפעם אחת אלא במקטעים.

מתתיהו חותה: אפשר להתחיל בסלילה של הכביש הזה.

מתתיהו חותה: זה פותר את החיבור של כביש 10 שהוא בעיה עצומה.

מתתיהו חותה: זה מתחיל את הסלילה של הכביש, זה מחייב את כל המערכת ויושבים כאן אנשים בניגוד לעמדת השרים שלהם לדרג המקצועי הבכיר, אגב מנכ"ל מע"ץ הצהיר בפני השרים שזאת היא הדרך הנכונה.

מתתיהו חותה: אני דיברתי אישית עם ישי טל אור.

ראיק סאלם: דיברת עם יצחק זוכמן?

מתתיהו חותה: זוכמן הוא כספים.

מתתיהו חותה: הוא אחראי על הביצוע.

אורי מקלב: לא זוכמן ולא טל אור.

אורי מקלב: אנחנו נשב גם עם השר וגם עם המנכ"ל.

אורי מקלב: אנחנו מיד אחרי הישיבה הזאת נקבע איתם פגישה.

אורי מקלב: לא שמענו תשובה אחת.

אורי מקלב: אני מבין אולי את החשיבה.

אורי מקלב: אנחנו לא שמענו סיבה אחת מדוע אנחנו לא נעשה את המקטע הזה של המפלסית.

ערן כהן: בקטע המדובר יש בעיה בטיחות ספציפית קשה.

ערן כהן: אתה יכול להגיד את זה?

מתתיהו חותה: כן.

מתתיהו חותה: אני יכול להגיד את זה.

מתתיהו חותה: החיבור של כביש 10.

ראיק סאלם: ברשותך אדוני היושב ראש אני מבקש שגם מנהל אגף בטיחות במע"ץ ידבר על כל הנושא הבטיחותי של 38.

נחלה שקד: אני רוצה להתחיל בסוגית הפיתוח שזו סוגיה לחוד.

נחלה שקד: גם מפני שזה מחולק מבחינה תקציבית שונה.

נחלה שקד: השר החליט וייעד סך של 200 מיליון שקל לטיפול במוקדי סיכון.

נחלה שקד: מוקדי סיכון נקבעו על ידי קריטריונים שנקבעו על ידי השר.

נחלה שקד: כלומר מע"ץ מבצעת מאש שנת 2007 ועד היום בתקציב של 200 מיליון שקל שנתי פרויקטים שנקראים מוקדי סיכון.

נחלה שקד: כביש 38 מכפר זכריה מקילומטר 14 עד קילומטר 28 פה יש 14 קילומטר זכה ב-2007 לטיפול יסודי של אחזקה.

נחלה שקד: ריבוד, צבע, עיני חתול, כל מה שצריך.

נחלה שקד: נעשה ב-2007 עבודות.

נחלה שקד: אינני זוכר את הסכום שהושקע בעבודה הזאת אבל התוצאה הישירה של העבודה הזו מאז שהיא הסתיימה עד היום נעשתה עבודה על ידי מע"ץ של לפני ואחרי, לא שנה קלנדרית אלא מאז שסיימנו את העבודה, התחלנו סיימנו אותה, היתה ירידה של 54% בתאונות הדרכים.

נחלה שקד: הוא נתן לכם נתונים של 2008.

נחלה שקד: כעת אני נותן לכם לא נתונים קלנדריים אלא שנה לפני שהתחלנו לעבוד ושנה אחרי שהתחלנו לעבוד.

נחלה שקד: זה דוח חדש מלפני שבוע על כל אותם מוקדי סיכון שעשינו ב-2007.

נחלה שקד: יש לי פה דוח מפורט בכל אותן נקודות שפעלנו כמה הבאנו לירידה בתאונות ובאיזה מקומות היתה עלייה.

נחלה שקד: ואנחנו ניסינו לנתח את זה לראות מדוע.

נחלה שקד: אבל שוב פעם מדובר על פעולות אחזקה שנעשו.

נחלה שקד: פעולת אחזקה יכולה להחזיק מעמד שנה, שנתיים, שלוש, אחר כך עוד הפעם המצב יחזור לקדמותו.

נחלה שקד: אנחנו מודעים לסוגיה הזאת.

נחלה שקד: רק לאחרונה באשתאול גם היה פרויקט.

נחלה שקד: מע"ץ עובדת בשטח ואנחנו רואים את הנתונים.

נחלה שקד: בשנת 2009 הקטע הזה בכלל לא מופיע במוקדי סיכון.

נחלה שקד: כנראה בשל הירידה בתאונות הדרכים שהיו בשנה הלא קלנדרית האחרונה אחרי השלמת הפרויקט.

נחלה שקד: עכשיו אני אגיד לכם מה הקריטריונים שקבע השר.

נחלה שקד: היות ובמאתיים מיליון לא ניתן לשפר את כל המצב הבטיחותי במדינה אז נקבעו קריטריונים.

נחלה שקד: הקריטריונים מה אומרים?

נחלה שקד: בקטע דרך שאורכו קילומטר או בצומת שאירעו בו בשנה האחרונה מעל לשלוש תאונות ומעל לעשר תאונות בשלוש השנים האחרונות הוא מהווה חלק ממוקדי סיכון.

נחלה שקד: ואנחנו עומדים על בערך מאתיים מוקדים כאלה בשנה שאף אחד מהם לא נופל בתוך 38.

נחלה שקד: זו התמונה הכללית מה קורה בארץ.

נחלה שקד: אז כביש 38 הוא לא נמצא בסולם העדיפויות הבטיחותיות של החברה הלאומית לדרכים וזו על פי מדיניות שנקבעה על ידי משרד התחבורה ושר התחבורה באופן אישי.

נחלה שקד: אני מדבר על החלק הבטיחותי.

נחלה שקד: עכשיו אני רוצה לחזור לתאונה שאירעה לאחרונה שבה היו לצערי 6 הרוגים.

נחלה שקד: זה כואב לכל אחד.

נחלה שקד: אני באופן אישי גם במשפחה היה לי אסון כזה.

נחלה שקד: אבל זה לא כל כך משנה לעצם העובדות.

נחלה שקד: רוב התאונות שקרו בכביש 38 הן מסיבות אנושיות.

נחלה שקד: מה שקרה ב-444 עם הרכב של מכבי האש, מסיבות אנושיות, לא מסיבות תשתיתיות.

נחלה שקד: אנחנו כולם מתקיפים את התשתית.

נחלה שקד: 99% מהתאונות שקורות במדינה הן מסיבות אנושיות.

נחלה שקד: אני לא אומר שלא צריכה להיות השקעה גם בתשתית.

נחלה שקד: אבל ההשקעה צריכה להיות גם ברמה אחרת, ברמה של החינוך, ברמה של הרווחה.

נחלה שקד: אני בכוונה אומר את זה לוועדה.

נחלה שקד: כך שאמנם הטיפול בתשתית יכול להועיל אבל אני אומר לכם 99% מהתאונות הן מסיבות אנושיות.

נחלה שקד: או שהחבר'ה היו שתויים, או שנרדם על ההגה, מה תעזור התשתית?

נחלה שקד: התשתית חייבת להיות סלחנית ואני מסכים.

נחלה שקד: אם קורית תאונה התשתית חייבת להיות סלחנית.

נחלה שקד: כדי שהתאונה תהיה פחות חמורה.

נחלה שקד: מע"ץ לא מתייחסת למספר נפגעים ולא מתייחסת למספר הרוגים.

נחלה שקד: מע"ץ מתייחסת למספר תאונות שבהן פצוע קל ומעלה.

נחלה שקד: מפני שאם אנחנו רוצים לטפל בתשתית ולבחון את הבעיה ולטפל בה אין לנו אפשרות להתייחס למספרים.

נחלה שקד: תאונה אחת היו 24 הרוגים באוטובוס.

נחלה שקד: זה הרג את כל הסטטיסטיקות של ההרוגים באותה שנה.

נחלה שקד: לכן האמירה שהיו חמישים וכמה נפגעים זה לא אומר שהיו חמישים וכמה תאונות.

נחלה שקד: כשאנחנו מדברים על נתונים בואו נדבר על תאונות, לא על נפגעים ולא על הרוגים.

נחלה שקד: כי לדעתי נושא ההרוג זה עניין של מקריות.

נחלה שקד: לא מעבר לזה.

נחלה שקד: או עם תשתית פחות סלחנית.

נחלה שקד: אני מדבר על מספר תאונות ולא מספר הרוגים.

נחלה שקד: לכן מבחינה בטיחותית בכביש 38 מע"ץ לא כללה שום קטע ושום צומת במוקדי סיכון של 2009-2010.

נחלה שקד: וזאת לאור הנתונים שיש לנו.

נחלה שקד: אני מוכן להעביר לכם אותם בצורה מסודרת.

נחלה שקד: אפילו למשטרה שתוכלו להבחין ולראות את הדברים שקרו אחרי שסיימנו את העבודות.

נחלה שקד: אגב לא הפסקנו לעבוד.

נחלה שקד: גם היום יש לנו שלושה ארבעה צוותים שעובדים בכביש 38 הן מבחינת ריבוד, גיזום, צבע, יום יום.

נחלה שקד: במע"ץ יש מאה צוותי עבודה שפועלים יום יום, מאה משמרות ביום במערכת של 6000 קילומטר שבאחריות החברה הלאומית לדרכים.

נחלה שקד: ואנחנו עוקבים אחרי מה שקורה.

נחלה שקד: אני באופן אישי כראש אגף בטיחות עוקב אחרי כל התאונות.

נחלה שקד: כל תאונה קטלנית אני או מישהו מטעמי מגיע לשטח, אם זה בשעות סבירות.

נחלה שקד: כי אם זה בשתיים, שלוש בבוקר אז לא.

נחלה שקד: אבל בשאר התאונות אנחנו כן מגיעים יחד עם המשטרה.

נחלה שקד: מתאמים עמדות.

נחלה שקד: רואים אם יש בעיה בתשתית.

נחלה שקד: רוצים לשפר אותה.

נחלה שקד: וזה און ליין.

נחלה שקד: כאילו אנחנו לא ממתינים.

נחלה שקד: עכשיו בעניין הזרימה והקיבולת.

נחלה שקד: כביש 38 על פי הקריטריונים של מע"ץ וכמות התנועה שנוסעת בו מוצדקת הרחבתו לדו מסלולי.

נחלה שקד: אף אחד לא אומר שלא.

נחלה שקד: ואתה לפי מה שסיפרת מכיר את הפרטים יותר ממני באיזה מצב זה נמצא בוועדה כי אני לא יושב בוועדה המחוזית.

נחלה שקד: אני לא יודע מה קורה שם אבל לך כנראה, התעניינת בנושא כי אתה מעוניין בזה באופן אישי והבאת פרטים שאני לא ידעתי עליהם.

נחלה שקד: אבל מה שאני יכול להגיד לכם שמע"ץ התחילה בקטע של הרכבת.

נחלה שקד: התחלנו לתפוש שטחים כדי להיערך לקראת ביצוע.

נחלה שקד: אני רוצה לקוות שתהיה החלטה להפריד.

נחלה שקד: ושוב פעם זו החלטה של משרד התחבורה יקבל אותה יחד עם האוצר, להפריד בין הקטע עד נוחם ועד הקטע של המסילה.

נחלה שקד: הפרדה מפלסית.

נחלה שקד: אנחנו בקטע הזה של שני קילומטר התחלנו לתפוס שטחים.

נחלה שקד: ברגע שנקבל תקציב נוכל גם לבצע.

נחלה שקד: יש לנו כבר תוכניות מפורטות.

נחלה שקד: התחלנו לגלגל אותן וזה ללא קשר עם תוכניות מפורטות של הקטע הראשון שמדברים עליו.

נחלה שקד: בנפרד.

נחלה שקד: אנחנו מכינים תוכנית מפורטת.

נחלה שקד: זה לידיעתכם.

נחלה שקד: אבל ההחלטה פה צריכה להתקבל ממשרד התחבורה ויחד עם האוצר הם יחליטו מה שיש לעשות.

שמואל גרינברג: אני רק רוצה לומר ראש העיר.

שמואל גרינברג: פשוט אנחנו יושבים פה בוועדה.

שמואל גרינברג: זה פשוט מקומם התשובות והאמירות ששמענו היום מכל גורמי המקצוע.

שמואל גרינברג: ממשרדי הממשלה.

שמואל גרינברג: זה פשוט מקומם.

שמואל גרינברג: ולכן אנחנו לא יכולים גם להתאפק ומתפרצים באמצע הדברים.

שמואל גרינברג: מה זאת אומרת שרוב התאונות שקורות שם הן טעויות אנושיות ולא תשתיתיות.

שמואל גרינברג: וזה שנסע בגילופין הוא לא נסע בכביש ליד?

שמואל גרינברג: למה בכביש הזה זה קרה.

שמואל גרינברג: זה תשתית נכון.

שמואל גרינברג: יש בעיה של תשתית.

שמואל גרינברג: איך מתכחשים לזה?

שמואל גרינברג: מכל מה ששמענו פה היום זה שמע"ץ מסכים שהכביש הזה צריך להיות דו מסלולי.

שמואל גרינברג: תודה רבה.

גדי זינגר: אני פשוט במילה אחת המום.

גדי זינגר: זה בעיקר למשרד התחבורה.

גדי זינגר: לבוא ולהגיד שזה נמצא בהליכי התכנון הנושא הזה של הרכבת לא שמעתי פעם אחת את משרד התחבורה דופק על השולחן ואומר יש בעיה שמה ואסור לנסוע.

גדי זינגר: יש פה איזה דיון קטן שאף אחד לא יודע עליו כלום.

גדי זינגר: המשרד לא נלחם על הבטיחות שלנו נקודה.

גדי זינגר: שיהיה ברור.

גדי זינגר: הוא מכניס את עצמו מתחת לשולחן, נותן לאנשים שבכלל מסתכלים על בעיה של ירוקים ובעיה של זה, אבל מדובר פה בחיים.

גדי זינגר: מדובר פה בחיים.

גדי זינגר: ענייני בריאות.

גדי זינגר: משרד הבריאות כן הרים דגל.

גדי זינגר: אבל הוא היה לבד.

גדי זינגר: ובנושא של בטיחות שקט ודממה.

גדי זינגר: לא מדברים.

נמרוד יפה: שלושה דברים קצרים למשרד התחבורה.

נמרוד יפה: אין לכם תוכנית על כביש 38 מוסכמת.

נמרוד יפה: יש לכם ארבע, חמש טיוטות ואתם לא גמרתם אותה.

נמרוד יפה: אני יושב עם האנשים של התכנון.

נמרוד יפה: צריך לסיים את זה.

נמרוד יפה: אין תוכנית למי להביא אותה.

נמרוד יפה: אין סיום.

נמרוד יפה: דבר שני, מע"ץ תופס שטחים פתוחים למפגע הזה.

נמרוד יפה: אין אף אחד בשטח הזה.

נמרוד יפה: אנחנו לא מפריעים לתנועה.

נמרוד יפה: מה הוא תופס?

נמרוד יפה: מה שפתוח?

נמרוד יפה: אין אף אחד שמה.

נמרוד יפה: דבר שלישי, אותה תלונה, אני התהפכתי במקום הזה.

נמרוד יפה: סללום כזה אם הוא היה ישר והיתה הפרדה אולי לא היו שישה.

נמרוד יפה: זאת הנקודה.

נמרוד יפה: אי אפשר להתייחס בכזאת אטימות.

נמרוד יפה: כי אני ראיתי.

נמרוד יפה: זאת הנקודה פה.

נועם בגינסקי: ברשותך יושב ראש הוועדה.

נועם בגינסקי: אני לא נכנס לחשיבות של הפיכת כביש 38 לדו מסלולי.

נועם בגינסקי: אני לא בא מהמקום של המקצוע.

נועם בגינסקי: אני בא מהמקום של תאונות דרכים.

נועם בגינסקי: חד משמעית התאונה עם השישה ההרוגים היא רשלנות פושעת של נהג.

נועם בגינסקי: חד משמעית.

נועם בגינסקי: לא תשתית ולא כביש ולא סיבוב ולא כלום.

נועם בגינסקי: רשלנות פושעת של נהג רשלן שלקח איתו עוד חמישה איש.

נועם בגינסקי: חד משמעית.

נועם בגינסקי: התאונה שהיתה למחרת עם התינוקת שנפגעה רשלנות של נהג חד משמעית.

נועם בגינסקי: נהגת הסבירה לבעלה.

נועם בגינסקי: ישבה מאחוריהם התינוקת.

נועם בגינסקי: הסבירה לבעלה שנהג באוטו איך לחפש בתיק את הפלאפון שלה שצלצל.

נועם בגינסקי: כתוצאה מזה הנהג איבד את הכביש והתהפך לתעלה.

נועם בגינסקי: התינוקת נפצעה קשה.

נועם בגינסקי: זה לא תשתית.

נועם בגינסקי: זה נהג.

נועם בגינסקי: ובואו נהיה כנים עם עצמנו ונגיד שיש בעיה עם הכביש.

נועם בגינסקי: אני אומר שוב אני לא נכנס לזה.

נועם בגינסקי: אבל להגיד שהתאונות בכביש הזה כולן כתוצאה מהבעיה של הכביש זה לא להסתכל לעצמנו בפנים ובעיניים.

נועם בגינסקי: מתוך החקירה שלנו מסתבר שאותו נהג שנהרג בתאונה, אותו נהג ב.

נועם בגינסקי: מ.וו היה ידוע בבית שמש כנהג פוחז שהשתולל בעיר ועשה תאונה לפני ולא עצר ופגע ברכב לפני שהוא עשה את התאונה שבה נהרגו אנשים.

נועם בגינסקי: קבעו שצריך להרחיב את הכביש זה לא בחצר שלי.

נועם בגינסקי: אבל בתחום תאונות הדרכים בואו נהיה הגונים ונסתכל לעצמנו בעיניים ונגיד גם הנהגים שנוסעים בכביש הזה יש להם אחריות.

נועם בגינסקי: כי אותו נהג מבית שמש שחוזר ממושב סריגים מהבריכה ומכיר את הכביש הזה לפני ולפנים יודע שהוא בדרך לסיבובים מסוכנים ויודע שהוא בדרך לעקומה מסוכנת ואין שום סיבה שהוא יגיע אליהם במהירויות שהוא הגיע וכתוצאה מזה נגרמה התאונה.

ערן כהן: האמת היא שאמרתי מה שהיה לי.

ערן כהן: אין לי הרבה מה להוסיף על מה שמשרד התחבורה הציג פה.

אורי מקלב: זה שלא עושים את המקטע האמצעי המפלסי זו גם בעיה של האוצר מבחינת התקציבים והוא חושב שזה יגיע מהרכבת בגלל הבעיות האלה משרד התחבורה?

ערן כהן: לא.

ערן כהן: לא.

ערן כהן: ההפרדה המפלסית קודמה במקור במסגרת תוכנית להפרדות מפלסיות כלליות, דוח הטכניון מה שנקרא.

ערן כהן: הוא לא בוצע במסגרת הדוח הזה כי היו הפרדות מפלסיות חשובות יותר, מסוכנות יותר והן בוצעו במסגרת התוכנית הזאת.

ערן כהן: אבל משרד התחבורה מצא לנכון כחלק מהטיפול בכביש 38 לחבר אליו גם את הביצוע של ההפרדה המפלסית במקום.

שלומית אבינח: אז יש תקציב לזה או אין תקציב לזה?

ערן כהן: יש תקציב לזה.

ערן כהן: יהיה תקציב לזה כחלק מהפרויקט הגדול של כביש 38.

30749: למה לא מפרידים את המפרדה מההפרדה?

30749: תפרידו את זה.

אורי מקלב: מבחינת האוצר במידה שתתקבל החלטה בדרג הביצועי לעשות סלילה של הקטע המפלסי הזה, מבחינה תקציבית יש היום כסף.

ערן כהן: לא.

ערן כהן: לא.

ערן כהן: אני לא אמרתי את זה.

אורי מקלב: אבל יש הקצבה?

ערן כהן: כביש 38 אין לו עוד אישור סטטוטורי.

ערן כהן: עוד ייקח זמן עד שהאישור יגיע.

30749: תדבר באנשים.

ערן כהן: יש גם כבישים אחרים שמבוצעים כיום.

ערן כהן: הם אמנם לא בדרך לבית שמש אבל הם כבישים לא פחות חשובים ואפילו יותר חשובים מהכביש לבית שמש והם מבוצעים גם בגלל שיש תאונות דרכים, גם בגלל שיש אמצעים תחבורתיים.

ערן כהן: תקציב משרד התחבורה גדל באופן משמעותי בשנים האחרונות גם בהיבט של בטיחות ואחזקה, גם בהיבט של פיתוח.

ערן כהן: אז נכון שכביש 38 אני לא ידוע לי שהוא היה בתוכנית החומש המקורית ויצא משם, אבל זה לא הויכוח כרגע כי כרגע הוא מקודם.

ערן כהן: כרגע יש נכונות להכניס אותו לביצוע בשנים הקרובות.

ערן כהן: המצב שלו הוא כזה בדיונים על התוכנית האב השנתית של מע"ץ הפרויקט הזה נמצא בפנים.

אורי מקלב: רבותיי אני חייב לקצר בדברי הסיכום.

אורי מקלב: אפשר לקחת את זה משני היבטים.

אורי מקלב: כל תאונה שקורית קורית בגלל בעיה אנושית.

אורי מקלב: והאחוז הזה שנמצא גם בכבישים הטובים יותר גם יש טעויות אנוש.

אורי מקלב: אבל אם מצב הכביש הוא טוב ויש הפרדה אז התוצאות הן אחרות.

אורי מקלב: כביש 38 וגם כביש 444 בקטע הזה שהוא בעייתי באופן מיוחד תאונות דרכים קשות קורות שמה.

אורי מקלב: לפי כל מבט הוא כביש שצריך טיפול מיידי.

אורי מקלב: זה כביש שמוביל לעיר.

אורי מקלב: אנחנו כוועדה נקיים פגישה דחופה עם השר.

אורי מקלב: כמובן עם המנכ"ל.

גדי זינגר: כל הנושא של הרעת המצב בגלל מילוי העפר.

אורי מקלב: אנחנו נכניס את זה גם כן.

אורי מקלב: הציעו שנעשה סיור.

אורי מקלב: יכול להיות שנעשה את זה אבל זה יהיה אחרי הפגישה עם השר.

ראיק סאלם: אפשר להגיד על 444.

ראיק סאלם: אנחנו ביום חמישי עושים סיור בכל הקטע של 444 בכל הכביש ביחד עם נציג המשטרה והרשות הלאומית לבטיחות בדרכים.

אורי מקלב: אני הייתי מוסיף נציג של הוועדה.

ראיק סאלם: אפשר לקבל את השם שלו?

שלומית אבינח: כן.

שלומית אבינח: צביקה הרץ.

אורי מקלב: רבותיי אני מודה לכם מאוד.

אורי מקלב: אנחנו לא נעזוב את זה עד שלא יהיה נוחם בצורה כזאת או בצורה אחרת.

אורי מקלב: אנחנו נתחיל בנוחם ונגמור בנוחם.